હવામાન વિભાગના નિષ્ણાત અજય કુમારે કહ્યું હતું,‘શુક્રવાર સવારથી મહારાષ્ટ્રમાં ચોમાસુ જામ્યું છે. આ સાથે દક્ષિણ કોંકણ, દક્ષિણ મધ્ય મહારાષ્ટ્ર અને મરાઠવાડા તથા વિદર્ભના કેટલાક સ્થળોએ ભારેથી અતિભારે વરસાદની શક્યતા છે. ચોમાસુ મધ્ય અરેબિયન સમુદ્ર પર ઘેરાયું છે અને તે રત્નાગિરી, સોલાપુર, નાંદેડ, આદિલાબાદ, કલિંગાપટ્નમ પરથી પસાર થશે.’ હવામાન વિભાગના કહેવા પ્રમાણે, ચોમાસું મુંબઈમાં શનિવારે જામશે. જેના કારણે મુંબઈમાં ભારેથી અતિભારે વરસાદની શક્યતા છે. મુંબઈવાસીઓને મહાનગરપાલિકા દ્વારા અતિભારે વરસાદની સ્થિતિમાં સાવચેત રહેવા સલાહ આપવામાં આવી રહી છે.